《送潘景升北游八首 其五》
明代·梅守箕

岁将大计，万国来朝。车骑驰骛，四牡有骄。翟茀错举，琮璜宣昭。

公车济盈，群策毕招。末士殉荣，通人见超。惟我正则，以嬉以敖。

作者简介：梅守箕，字季豹，号文岳。七岁就塾，一目十行并下；九岁能文；十四补博士弟子；甫弱冠即以骚赋名家，数千言援笔立就。志追秦汉，睥睨一世，不屑屑经生制举业。王元美、茅鹿门诸先辈交相推服，坛坫风雅，惜年不永。著作极富。